Trelis/gawiki huggingface dataset:
Francisco X. Alarcón. B'fhile Meiriceánach agus múinteoir é Francisco Xavier Alarcón (21 Feabhra 1954 – 15 Eanáir 2016). Bhí sé ar cheann den líon beag filí Chicano a bhain aitheantas amach as ucht a gcuid filíochta agus scríbhneoireachta, den chuid is mó i Spáinnis, laistigh de na Stáit Aontaithe. Aistríodh a chuid dánta chomh maith go Béarla, Gaeilge agus Sualainnis. Rinne sé go leor cur i láthair ag scoileanna poiblí ionas go bhféadfadh sé tionchar a imirt ar dhaoine óga agus iad a spreagadh chun a gcuid filíochta féin a scríobh, ach go háirithe mar gur bhraith sé gur "filí nádúrtha" iad na leanaí. 
Saol.
Rugadh Francisco Xavier Alarcón i Wilmington, California, agus bhí ceathrar deartháireacha agus beirt deirfiúracha aige.
Bhog sé go Guadalajara, Meicsiceo lena theaghlach, nuair a bhí sé a sé, agus ansin d'fhill sé ar ais go California nuair a bhí sé ocht mbliana déag d'aois. Bhraith Alarcón go raibh sé ina scríbhneoir nuair a bhí sé cúig bliana déag agus chabhraigh sé le hamhráin bhailéadacha a seanmháthair a thras-scríobh. Ba chainteoir dúchais na Nachuáitlise a sheanmháthair. Chruth an taithí a bhain sé amach as a bheith ag teacht i méadaíocht sna Stáit Aontaithe agus Meicsiceo araon, agus an dá chultúr a bhlais sé iontu, leis an chineál scríbhneoireachta a chum sé.
Mar dhuine fásta óg, d'fhill sé ar limistéar Los Angeles. Bhain sé ard-dioplóma scoile amach ó 'Cambria Adult School'. D'oibrigh sé i mbialanna agus mar oibrí imirceach feirme. Le linn an ama seo, chuaigh sé go dtí East Los Angeles College.
Bhain Alarcón céim amach ó California State University, Long Beach, agus Ollscoil Stanford. Le linn dó bheith sa choláiste, thosaigh sé ag scríobh filíochta, agus bhain sé le go leor ciorcail liteartha sa cheantar agus léigh sé a chuid filíochta amach os ard chomh maith ag ionaid éagsúla. Ag Stanford, idir na blianta 1978 agus 1980, rinne sé eagarthóireacht ar an iris "Vortice". Sa bhliain 1982, agus é ar Fulbright Fellowship go Cathair Mheicsiceo, d'aimsigh sé orthaí Astacacha a bhí aistrithe ag sagart Meicsiceach.
Ina dhiaidh sin, spreag iad siúd a scríbhneoireachta sna 'Snake Poems: An Aztec Invocation'. Chomh maith leis sin bhuail sé leis a "anamchara", an file de chuid Mheicsiceo, Elías Nandino, ar a thuras go Cathair Mheicsiceo. Alarcón was very impressed with how Nandino refused to hide his homosexuality from the world. Chuaigh an gcaoi ar dhiúltaigh Nandino a chuid homaighnéasachta a cheilt ón domhan i bhfeidhm air. Le linn a chuid ama i Meicsiceo, bhí Alarcón páirteach san amharclann i gCathair Mheicsiceo agus rinne sé go leor taighde in El Colegio de México. Thug an deontas Fulbright deis dó taisteal go Cúba freisin.
Na scannáin is mó a thug airgead isteach sa tSín. Is liosta é seo de na scannáin is mó a thug airgead isteach sa tSín.
Na scannáin is mó a thug airgead isteach in Éireann. Is liosta é seo de na scannáin is mó a thug airgead isteach in Éirinn.
Río Bravo. Ceann de na príomh-aibhneacha sna Stáit Aontaithe Thiar Theas agus i dtuaisceart Mheicsiceo is ea an Río Bravo (Béarla: "Rio Grande") ("an ceann eile ná an Río Colorado"). Éiríonn an abhainn i lárdheisceart Cholorado sna Stáit Aontaithe agus sreabhann sí isteach i Mhurascail Mheicsiceo. Ar an tslí, cruthaíonn sí cuid den teorainn idir Meicsiceo agus na Stáit Aontaithe. De réir an Comisión Internacional de Límites y Aguas (Béarla: "International Boundary and Water Commission") tá an abhainn 3.051 km ar fhad iomlán. Ag brath ar conas atá sí a thomhas, is í an ceathrú nó an cúigiú abhainn is faide i Meiriceá Thuaidh.
Feidhmíonn an abhainn mar chuid den teorainn nádúrtha idir Texas agus na Stáit Chihuahua, Coahuila, Nuevo León agus Tamaulipas de chuid Meicsiceo. Feidhmíonn stráice an-ghearr den abhainn mar chuid den teorainn idir Texas agus Nua-Mheicsiceo. Ó lár an 20ú haois, toisc go raibh an iomarca tomhaltais uisce sna feirmeacha agus sna cathracha chomh maith, agus go leor mórdhambaí, atreorú an abhainn agus ní raibh ach 20% dá uisce nádúrtha a scaoileadh le sruth isteach sa Mhurascaill. Gearr do bhéal na habhann, tá an réigiún talmhaíochta 'El Valle del Río Grande' Béarla: Rio Grande Valley). tábhachtach. Tá an Río Bravo (nó an Rio Grande) ar cheann de na 19 n-Uiscí Móra aitheanta ag an 'Great Waters Coalition'.
Clúdaíonn dobhardhroim an Río Bravo 472,000 km2
Coiriúlacht. Sa ghnáthchaint, is éard is coir nó coirpeacht - nó coiriúlacht nó coireacht i dtéarmaí ginearálta - ann ná gníomh neamhdhleathach is inphionóis faoi ghnáth dhlíthe stáit nó údaráis eile.
Ní " "sainmhíniú simplí a nglactar go huilíoch leis sa dlí coiriúil nua-aimseartha don téarma "coir" , cé go raibh sainmhínithe reachtúla curtha ar fáil chun críocha áirithe. 
Is í an bharúil is coitianta ná an tuairim gur chatagóir is ea coir a cruthaíodh de réir an dlí; i bhfocail eile, tá rud éigin ina coir má tá sí dearbhaithe mar san dlí ábhartha agus infheidhme sa dhlí. 
Moladh mar sainmhíniú go bhfuil coir nó cion (nó cion coiriúil) ina gníomh díobhálach ní hamháin don duine aonair nó daoine aonara ach freisin don phobal, sochaí nó don stát ("éagóir phoiblí"). Bíonn  gníomhartha den sórt seo toirmiscthe agus ina cion is inphionóis faoi dhlí.
Léigiún Rómhánach. Is éard a bhí sa léigiún ná an t-aonad is mó a bhí in arm na Róimhe. Is as an bhfocal laidine "legio" a thagann an focal léigiún agus is as "legere"(roghnú) na Laidine a thagann an focal "legio".
Liosta turgnamh. Is é seo a leanas liosta de na turgnaimh tábhachtacha stairiúla eolaíochta agus na breathnóireachtaí a léirigh rud éigin mórspéise eolaíochta, de ghnáth i modh stuama nó cliste.
The Great Phatsby. Chraol eipeasóid a dó déag agus a trí déag, "The Great Phatsby", den ochtú sraith is fiche de "The Simpsons" ar an 15 Eanáir 2017. Is eipeasóid uair i bhfad é seo, don chéad uair i stair an chlár. D'fhéach 14.08 milliún duine ar an eipeasóid.
Chelsea Manning. Bhí Chelsea Elizabeth Manning (a rugadh Bradley Edward Manning, ar 17 Nollaig 1987) ina anailísí faisnéise de chuid Arm Stáit Aontaithe Mheiriceá.
Bean nochta scéil.
Is i 2010 a tharraing Wikileaks aird na cruinne orthu féin, le foilsiú “Collateral Murder”, físeáin a thaispeánann sibhialtaigh san Iaráic á marú ag arm na Stát Aontaithe. Thug Manning an t-eolas do Wikileaks. 
Ciontaíodh Manning trí armchúirt, i mí iúil 2013, mar gheall ar shárú ar an Acht Spiaireachta agus cionta eile, tar éis di beagnach trí cheathrú mhilliún d'ábhair rúnaicmithe nó neamhrúnaicmithe, ach fós cigilteach, a seoladh chuig WikiLeaks. 
Gearradh pionós 35 bliain príosúnachta air i mí Lúnasa 2013, leis an fhéidearthacht parúil a fháil san ochtú bliain, agus a bheith urscaoilte go heasonórach ón Arm. 
Gnéas.
Duine trasinscneach is ea Manning, a thug le fios i ráiteas, lá tar éis pianbhreith a bheith gearrtha uirthi, gur mhothaigh sí baineannach ó bhí sí óg, agus gur fearr léi go a dtugtar an t-ainm 'Chelsea' uirthi as seo amach, agus gur mhaith léi tús a chur le teiripe athsholáthair hormón. 
Go luath ina saol agus le linn di bheith san Arm, bhí an t-ainm Bradley tugtha uirthi; agus san Arm diagnóisíodh go raibh neamhord féiniúlachta inscne uirthi.
Geomoirfeolaíocht. Is éard is Geomoirfeolaíocht ann (ón Ghréigis: γῆ , "gê", "talamh", μορφή "morphḗ", "foirm", agus λόγος, "lógos" "staidéar") ná an staidéar eolaíoch ar bhunús agus éabhlóid na ngnéithe topagrafacha agus bataiméadracha cruthaithe ag na próisis fhisiceacha, cheimiceacha nó bhitheolaíocha, a fheidhmionn ar nó in aice dhromchla an Domhain. Bíonn geomoirfeolaithe ar thóir na tuisceana ar; cén fáth a mbreathnaíonn na tírdhreacha mar a amharcann siad, chun staire agus dinimice na n-athruithe ar na tírghnéithe a thuiscint.
Clíomeolaíocht. Is éard is Clíomeolaíocht ann (ón Ghréigis κλίμα, "klima", "áit, crios"; agus -λογία, "-logia" "míniúchán") ná an eolaíocht a bhaineann le staidéar ar an aeráid, agus sainmhínítear aeráid go heolaíoch mar staid na haimsire ar an mheán thar thréimhse ama..
Breathnaítear ar an réimse nua-aimseartha staidéir seo  mar bhrainse de na eolaíochtaí atmaisféaracha agus mar fhoréimse den tíreolaíocht fhisiceach, atá ar cheann de na domhaneolaíochtaí. I láthair na huaire, cuimsíonn an chlíomeolaíocht gnéithe de aigéaneolaíocht agus an bhithgheoiceimic. Is féidir buneolas ar an aeráide a úsáid i gcomhair réamhaisnéisí aimsire gearrthéarmacha ag baint tairbhe as teicnící analógacha, a leithéid agus ; El Niño-Ascalú Deisceartach (ENAD), Ascalú Madden–Julian (AMJ), Ascalú an Atlantaigh Thuaidh (AAT), Innéacs Tuaisceart an Aigéin Chiúin (ITAC), Ascalú Deichbhliantúil an Aigéin Chiúin (ADAC), agus Ascalú Idirdeichbhliantúil an Aigéin Chiúin (AIAC). Baintear úsáid as múnlaí aeráide le haghaidh críocha éagsúla ó staidéar a dhéanamh ar dhinimic na haimsire agus an chlíoma, chun réamh-mheastacháin aeráide sa todhchaí a dhéanamh.
Stair.
Thug an t-eolaí Sínieach Shen Kuo (1031-1095) le tuiscint go mbogann aeráidí go nádúrtha thar réimse ollmhór ama, tar éis dó  bhambú clochraithe a bhreathnú, a bhfuair sé faoi thalamh in aice Yanzhou (An Cúige Yan'an, Shaanxi, an lae inniu), a thug le fios go raibh aeráid thirim tráth sa limistéar,  a bhí neamhoiriúnach i leith bambú a fhás. 
Ceann de na luaththaighdeoirí aeráide ab ea Edmund Halley, a d'fhoilsigh léarscáil de na gaotha trádála sa bhliain 1686, tar éis turas go dtí an leathsféar theas a chur i gcrích. Mhapáil Benjamin Franklin (1706-1790) Shruth na Murascaille ar mhaithe le post a chur ó na Stáit Aontaithe go dtí an Eoraip. Cheap Francis Galton (1822-1911) an téarma frithchioclón.  Chuir Helmut Landsberg (1906-1985) úsáid na hainilíse staitistiúla sa chlíomeolaíocht chun cinn, a spreag a éabhlóid chun na heolaíochta fisiciúla.
Geografaíocht chósta. Is éard is tíreolaíocht cósta ann ná an staidéar ar an comhéadan dinimiciúil idir an fharraige agus an talamh, ag ionchorprú an gheografaíocht fhisiceach (i.e. geomoirfeolaíocht chósta, geolaíocht agus aigéaneolaíocht) agus geografaíocht dhaonna (socheolaíocht agus stair) an chósta araon. Baineann sé le próisis síonchaithimh chósta a thabhairt chun soiléire, go háirithe tonnghníomhú, gluaiseacht dhríodair  agus freisin an aimsir, agus na bealaí ina mbíonn daoine ag idirghníomhú leis an chósta.
Éiceolaíocht tírdhreacha. Is éard is éiceolaíocht thírdhreacha ann ná staidéar thírdhreacha; go sonrach, ar
chomhdhéanamh, struchtúr agus fheidhm na dtírdhreach. 
Bíonn i gceist, mar sin, ná staidéar a dhéanamh ar na patrúin tírdhreacha, na hidirghníomhaíochtaí idir na gnéithe den
phatrún, agus conas a athraíonn na patrúin agus na idirghníomhaíochtaí le himeacht ama.
Bainistíocht acmhainní an chomhshaoil. Is éard is bainistíocht acmhainní an chomhshaoil ann ná bainistíocht na hidirghníomhaíochta agus tionchair na sochaithe daonna ar an chomhshaol. Níl i gceist, cé go bhféadfadh an teideal seo a thabharfadh le fios, bainistíocht na timpeallachta féin. Bíonn bainistíocht acmhainní an chomhshaoil ag iarraidh go mbíonn seirbhísí éiceachórais a chosaint agus a chothabháil i gcomhair na nglúnta daonna sa todhchaí, agus chomh maith leis go gcoinneofar ar bun sláine an éiceachóras trí bhreithniú a dhéanamh ar athróige timpeallachta, eiticiúla, eacnamaíocha, agus eolaíoch (éiceolaíoch).
Geografaíocht dhaonna. Is í an gheografaíocht dhaonna an brainse de na heolaíochtaí sóisialta a dhéileálann le staidéar ar dhaoine agus ar a bpobal,
ar chultúir, ar gheilleagair agus a n-idirghníomhú leis an timpeallacht, ag tabhairt faoi deara a gcuid ceangal leis agus ar fud an spáis agus na háite. Mar disciplín intleachtúil, roinntear tíreolaíocht  go dtína fo-réimsí; tíreolaíocht fhisiceach agus tíreolaíocht dhaonna, an dara ceann ag díriú ar staidéar a dhéanamh ar ghníomhaíochtaí an duine, ag cur i bhfeidhm modhanna taighde cáilíochtúla agus cainníochtúla.
Stair.
Níor aithníodh an tíreolaíocht mar disciplín foirmiúil acadúil go dtí an 18ú haois, cé gur thug go leor scoláirí faoi scoláireacht gheografach i bhfad níos faide, go háirithe trí chartagrafaíocht.
Bunaíodh an Cumann Ríoga Geografacha (Béarla: Royal Geographical Society)  i Sasana sa bhliain 1830, cé nach bhfuair an Ríocht Aontaithe a céad Chathaoir sa tíreolaíocht go dtí 1917. Ba é Halford John Mackinder an chéad fhíorgheografach intleachtúil a tháinig chun cinn sa Ríocht Aontaithe , ceapadh é ina léitheoir ag Ollscoil Oxford sa bhliain 1887.
Bunaíodh an National Geographic Society sna Stáit Aontaithe sa bhliain 1888 agus thosaigh sé ag foilsiú an iris "National Geographic" a tharraing aird an phobail ghinearálta ar fhaisnéise gheografaí. Le fada an lá tugann an Cumann tacaíocht do  thaighde agus oideachais geografach .
Craobh Iomána Cúltaca Fé-25 na Mumhan. Is comórtas iománaíocht na Mhuman í Craobh Iomána Cúltaca Fé-25 na Mumhan (Béarla: "Munster Under-25 Reserve Hurling Competition"), a imrítear faoi cheannas Chumann Lúthchleas Gael. Comórtas bliantúil atá ann, ina glacann foirne idirchontae na Mumhan páirt.
Seán Mac Giobúin. Is iománaí é Seán Mac Giobúin, nó John Fitzgibbon mar a thugtar air i mBéarla. Is as Contae Luimnigh é.
Alan Dempsey. Is iománaí é Alan Dempsey. Is as Contae Luimnigh é.
Diarmaid Ó Broin. Is iománaí é Diarmaid Ó Broin, nó Diarmaid Byrnes mar a thugtar air i mBéarla. Rugadh é sa bhliain 1994. Is as Contae Luimnigh é.
Geografaíocht eacnamaíoch. Is éard is geografaíocht eacnamaíoch ann ná an staidéar ar shuíomh, dháileadh agus eagrú spásúil gníomhaíochtaí eacnamaíochta ar fud an domhain. Déanann sí ionadaíocht do fhoréimse traidisiúnta dhisciplín na tíreolaíochta. Mar sin féin, thug go leor eacnamaithe faoin réimse ar bhealaí is dual do dhisciplín na heacnamaíochta. 
Ghlac an gheografaíocht eacnamaíocha le cuir chuige éagsúla maidir le go leor ábhar éagsúla, lena n-áirítear suíomh na dtionscal, barainneachtaí an chruinneagáin (ar a dtugtar freisin "naisc"), iompar, trádáil idirnáisiúnta, forbairt, eastát réadach, uaisliú, geilleagair eitneacha, geilleagair inscne, teoiric an chroíláir agus an imill, eacnamaíocht na foirme uirbí, an gaol idir an comhshaol agus an geilleagar (ag déanamh ceangail le stair fhada na dtíreolaithe a rinne staidéir ar chultúr-idirghníomhaíocht comhshaoil), agus an domhandú.
Geografaíocht na forbartha. Is éard is tíreolaíocht na forbartha ann ná brainse na tíreolaíochta a thagraíonn don chaighdeán maireachtála agus do cháilíocht bheatha a n-áitritheoirí daonna. Sa chomhthéacs seo, is éard is "forbairt" ann ná an próiseas athraithe a théann i bhfeidhm ar shaol na ndaoine. D'fhéadfadh gur feabhas ar cháilíocht na beatha a bheadh i gceist, mar atá sé braite ag na daoine ag dul faoin athrú. Mar sin féin, ní i dtólamh a mbíonn an próiseas forbartha dearfach. Rinne Gunder Frank trácht ar na fórsaí eacnamaíochta domhanda gur cúis leis forbairt na tearcfhorbartha. Tá sé seo clúdaithe ina theoiric spleáchais.
Priontaíocht. Is éard atá i gceist leis an bpriontaíocht ná saothair ealaíne a chruthú trí phriontáil, de ghnáth ar pháipéar, ach freisin ar fhabraic, adhmad, miotal, agus dromchlaí eile. Sa phriontaíocht thraidisiúnta, cruthaítear priontaí de láimh, gan leas a bhaint as atáirgeadh grianghrafadóireachta ná printéirí leictreonacha.
Cruthaítear priontaí trí dúch a aistriú ó “mhaitrís” go leathanach páipéir nó ábhar eile. Braitheann cineál na maitríse ar an teicníc priontála atá i gceist. Sa ghreanadóireacht agus san eitseáil, úsáidtear pláta miotail; sa liteagrafaíocht, úsáidtear cloch, alúmanam, nó polaiméir; sa ghearradh líonóile, úsáidtear líonóil; agus sa ghreanadóireacht adhmaid, blocanna adhmaid. Úsáidtear scáileáin déanta as síoda nó fabraicí sintéiseacha don phróiseas scagphriontála. 
Ach amháin i gcás an aonchló, is féidir le haon phróiseas priontaíochta go leor leaganacha den saothar ealaíne céanna a tháirgeadh; ar a dtugtar “priontaí”. Breathnaítear ar gach prionta mar “bhunsaothar” ealaíne, agus tugtar “imprisean” air, seachas “cóip”, toisc go bhféadfadh difríocht sách mór a bheith ann idir imprisin, d'aon ghnó nó trí thimpiste. Tugtar “prionta atáirgthe” ar phrionta ar cóip de shaothar ealaíne eile é, go háirithe saothar péintéireachta.
Tugtar “eagrán” ar na himprisin a dhéantar ón mhaitrís chéanna. Ó dheireadh an 19ú haois, is gnách go síníonn ealaíontóir na himprisin aonair in eagrán, agus cuirtear uimhreacha orthu chun eagrán teoranta a chruthú. Ansin, scriostar an mhaitrís ionas nach féidir tuilleadh priontaí a tháirgeadh uaithi. Is féidir priontaí a phriontáil i leabhair mhaisithe nó i leabhar ealaíne freisin.
Fótagrafaíocht mínealaíne. Is éard is fótagrafaíocht mínealaíne ann ná grianghrafadóireacht ealaíne cruthaithe de réir fhís an ealaíontóra mar ghrianghrafadóir. Bíonn grianghrafadóireacht ealaíne i gcodarsnacht leis an ghrianghrafadóireacht ionadaíoch, ar nós na fóta-iriseoireachta, a sholáthraíonn cur-síos doiciméadach físiúil ar imeachtaí agus téamaí sonracha, sa bhrí litriúil, ag léiriú na fírinne oibiachtúla seachas rún suibiachtúil an ghrianghrafadóir; agus an grianghrafadóireacht thráchtála, a bhfuil mar phríomhchuspóir aici ná táirgí nó seirbhísí a fhógairt.
Fógraíocht. Is éard is fógraíocht ann ná cineál chumarsáid margaíochta a bhaineann úsáid as modhanna fuaime nó amhairc chun táirgí, seirbhísí, nó smaointe a dhíol nó a chur chun cinn. Go minic, is gnóthaí ar mian leo a gcuid táirgí nó seirbhísí a chur chun cinn iad urraitheoirí na fógraíochta.
Sainphointe (optaic). Bíonn sainphointe comhdhéanta de thrí phéire pointí atá lonnaithe ar an ais optúil de chóras optúil atá siméadracht rothlach agus fócasach, san optic Ghauss. Iad seo na pointí fócasacha, an príomhphointe, agus na pointí nódacha. I gcomhair na gcóras "idéal , "cinntear "na h"airíonna bunúsacha íomháithe, mar méid na híomhá, suíomh, agus treoshuíomh go hiomlán de réir suíomh na sainphointí; i ndáiríre ní bhíonn ach ceithre pointe riachtanach: na pointí fócasacha agus an príomhphointe nó na pointí nódacha. I gcleachtas, is é an scáthán plánach an t-aon córas idéalach a baineadh amach, mar sin féin, úsáidtear na sainphointí go forleathan chun  garmheastachán a dhéanamh ar iompar na gcóras fíoroptiúil.
Soláthraíonn sainphointí bealach anailíseach dúinn chun córais le go leor comhpháirteanna a shimpliú, rud a ligeann dúinn an saintréithe íomháithe an chórais a dhearbhú go neasach le ríomhanna simplí a dhéanamh.
Britain's Got Talent (sraith 11). Is comórtas tallainne teilifíse cruthaithe ag Simon Cowell é Britain's Got Talent, a tosaíodh sa Ríocht Aontaithe sa bhliain 2007. Thosaigh an t-aonú sraith déag ar 15 Aibreán 2017 agus chríochnaigh sé ar an 3 Meitheamh 2017.
B'iad Simon Cowell, Amanda Holden, Alesha Dixon agus David Walliams na breithiúna don tsraith seo. Bhuaigh Tokio Myers an tsraith le 24.2% de na vótaí agus Issy Simpson ag teacht sa dara háit.
Ceannais (3 Meitheamh).
Thóg an cheannais ar siúl ar an 3 Meitheamh.
Enrique Simonet. Ealaíontóir Spáinneach ba ea Enrique Simonet Lombardo (An Vaileinse, 2 Feabhra 1866 - Maidrid, 20 Aibreán 1927) 
Beathaisnéis.
Rugadh Enrique Simonet Lombardo ar an 2 Feabhra 1866 san Vaileinse. De réir dealraimh ba é a chéad gairm bheatha ná staidéar ar reiligiún, ach roimh i bhfad, roghnaigh sé ceird na péintéireachta ina ionad. In ainneoin gur tháinig sé ó València  agus an méid staidéar a dhearna sé  ag Escuela de Bellas Artes de San Carlos ina a bhaile dúchais, chuaigh sé isteach san ciorcal Málagach, toisc gur tháinig sé ann go luath, cúlra a teaghlaigh, a oiliúint ealaíne agus a ghníomhaíocht ghairmiúil i chathair Málaga. Agus rinne sé staidéar chomh maith sa cheardlann a bhí ag an Valènciach Bernardo Ferrandiz i Málaga, a bhí mar chuid den scoil phéintéireachta Mhálagach mar a ghlaodh uirthi.
Sa bhliain 1887 chuaigh sé go dtí an Róimh mar pinsinéir, rinne sé La decapitación de San Pablo ansin, sa lá atá inniu tá an pictiúri san Ardeaglais de Málaga, agus bhain sé tairbhe as a bheith ag fanacht sa chathair chun dul ar taistil ar fud na hIodáile. Thug se cuairt ar Pháras ag amanna éagsúla agus sa bhliain 1890 thug sé faoi thuras tríd an Mheánmhuir.
Leathanach gréasáin dinimiciúil. Is éard is leathanach gréasáin dinimiciúil ann ná leathanach gréasáin a sholáthraíonn ábhar saincheaptha don úsáideoir atá bunaithe ar thorthaí cuardaigh nó iarratas éigin eile. Freisin tugtar "HTML dinimiciúil" nó "ábhar dinimiciúil" orthu. Úsáidtear an téarma "dinimiciúil" nuair a thagraítear do leathanaigh Ghréasáin idirghníomhacha a cruthaíodh le haghaidh gach úsáideoir faoi leith, i gcodarsnacht leis na billiúin leathanaigh Ghréasáin statacha nach n-athraíonn.
Tá dhá príomh-chomhpháirteanna ag leathanaigh gréasáin dinimiciúla; stíl an leathanaigh, agus eolas. Cruthaítear stíl an leathanaigh ag baint úsáide as uirlisí cosúil le HTML, CSS, JavaScript srl. cé go mbíonn an t-eolas á stóráil i mbunachar sonraí ar leithligh. Nuair a huaslódáiltear leathanach dinimiciúla i mbrabhsálaí, iarrann sé ar an mbunachar sonraí i gcomhair faisnéise a chur ar fáil, ag brath ar ionchur an úsáideora. Nuair a fhaigheann an leathanach an t-eolas seo ón bhunachar sonraí, cuirtear an cód stíleála i bhfeidhm air agus taispeántar an leathanach gréasáin air agus taispeántar an leathanach gréasáin don úsáideoir mar thoradh.
Mar shampla, ar shuíomh gréasáin siopadóireachta ar líne, má roghnaíonn tú fón amháin a fheiceáil, cuireann an bunachar sonraí eolas amach chugat faoin fhón sin amháin. Fanann an leathanach sin agus a thaispeáint mar an gcéanna, ach athraíonn an t-eolas de réir d'iarratais.
Chomh maith le bunachar sonraí, tá liosta fada de theicneolaíochtaí gur féidir a úsáid chun leathanaigh gréasáin dinimiciúla a dhéanamh. Seo a leanas cuid de na scripteanna is coitianta gur féidir leo idirghníomhú le bunachar sonrai: PHP, asp, ASP.net, Perl, agus Python. Is teangacha scriptithe an fhreastalaí iad seo agus fanann an cód ar an bhfreastalaí. Murab ionann agus JavaScript (teanga scriptithe) a ritheann i do bhrabhsálaí. Faigheann agus tiomsaíonn na teangacha scriptithe seo ar thaobh an fhreastalaí eolas ón bhunachar sonraí agus seoltar é chuig an bhrabhsálaí.
Teorainn choinbhéirseach. Sa theicteonaic phlátaíI is éard is teorainn choinbhéirseach ann, ar a dtugtar freisin teorainn plátaí scriosacha (mar gheall ar fhodhuchtú) ná réigiún ar a bhfuil athrú gníomhach ag teacht i bhfeidhm ar a chruth, toisc gur bhog dhá phláta teicteonach (nó níos mó) nó blúirí an litisféir, i dtreo a chéile agus gur bhuail siad a chéile.
Mar thoradh ar bhrú, chuimilte, agus ábhar pláta ag leá sa mhaintlín, tarlíonn creathanna talún agus bolcáin coitianta in aice leis na teorainneacha coinbhéirseachta. Nuair a bhogann dhá pláta i dtreo a chéile. cruthaítear crios fodhuchtaithe nó imbhualadh ilchríochach. Braitheann sé seo ar nádúr na bplátaí atá i gceist. I gcrios fodhuchtaithe, bogann an pláta a bhíonn ar barr, de ghnáth pláta le screamh aigéanach air, faoi bhun an pláta eile, gur féidir a bheith déanta as screamh aigéanach nó ilchríochach. Cruthaítear sliabhraonta móra, ar nós na Himiléithe, le linn imbhuailtí idir dhá pláta ilchríochach.
Cur síos.
Braitheann saghas na teorann coinbhéirsí ar na gcineál plátaí atá ag imbhualadh le chéile. Ag teorainn cóineasaithe aigéanach-ilchríochach, beidh an litisféar aigéanach fodhuchtaithe i gcónaí faoi bhun an litisféir ilchríochaigh. Difríocht an dlúis choibhneasta idir an litisféar aigéanach (3.0 g / cm3) agus litisféar ilchríochach (2.7 g / cm3) is cúis le seo. Tugtar, freisin, an crios fodhuchtaithe ar an chineál teorann seo. Ar dhromchla an Domhain, is é an toradh topagrafach coitianta ná trinse aigéanach a cruthaítear ar an taobh aigéanach, comhthreomhar leis an gcrios fodhuchtaithe. Ar an taobh ilchríochach, cruthaítear slabhra bolcáin os cionn suíomh an phláta fhodhuchtaithe, a chruthú sliabhraoin dá ngairmtear stua bolcánach. Sampla de chrios fodhuchtaithe ilchríochach-aigéanach is ea an limistéar feadh chósta thiar Mheiriceá Theas ina bhfuil an pláta aigéanach, an Pláta Nazca á fhodhuchtú faoi bhun na hilchríche, sé sin Pláta Mheiriceá Theas.
Mary Tyler Moore. Ban-aisteoir Meiriceánach ba ea Mary Tyler Moore (29 Nollaig 1936 – 25 Eanáir 2017). Tharraing sí aird an phobail uirthi féin i Meiriceá Thuaidh i ndrámaí grinn suímh mar "The Dick Van Dyke Show" (1961–1966), ag imirt páirt Laura Petrie, agus "The Mary Tyler Moore Show" (1970–1977) i ról Mary Richards. Bhí páirteanna aici in roinnt mhaith scannán freisin, ina measc úd "Thoroughly Modern Millie" (1967) agus "Ordinary People" (1980).
Rugadh Mary Tyler Moore in Brooklyn Heights, in Brooklyn, Nua-Eabhrac. Chuaigh sí ar scoil in Brooklyn, in Queens, Nua-Eabhrac, agus in Los Angeles.